पाएं अपने शहर की ताज़ा ख़बरें और फ्री ई-पेपरडाउनलोड करें
सहजन में है पोषक तत्वों का भरमार। इसके पत्तों, फूलों से लेकर फलों एवं छाल का उपयोग दैनिक आहार में किसी न किसी प्रकार से किया जाता है। जो शरीर की रोग प्रतिरोधक क्षमता में वृद्धि करते हुए पोषक तत्वों की पूर्ति करता है। कृषि विज्ञान केंद्र परसौनी के वरीय वैज्ञानिक एवं प्रधान डॉ. अभिषेक प्रताप सिंह ने बताया कि यह शरीर में रोग प्रतिरोधक क्षमता में वृद्धि करने के साथ ही साथ पानी की कमी को भी पूरा करने में सहायक है। इसमें लगभग 300 से भी अधिक रोगों की रोकथाम करने के गुण समाहित हैं।
सहजन अपने अन्दर 90 तरह के मल्टी विटामिन, 45 तरह के एंटी ऑक्सीडेंट, 35 तरह के दर्द निवारक गुण एवं 17 तरह के अमीनो एसिड समाहित है, अगर सहजन की फलियो के साथ इसकी पत्तियां भी बेहद लाभकारी हैं, जो हड्डियों को मजबूत करने साथ ही साथ शुगर, लीवर और पेशाब संबंधी समस्याओं के लिए इसे रामबाण माना जाता है। सहजन की पत्तियों का साग एवं पाउडर बनाकर सब्जियों में मिलाकर सेवन किया जा सकता है। फलियों को सब्जी बनाकर दाल में डाल कर, सुखाकर सूप एवं जूस बनाकर भी सेवन किया जा सकता है।
ये जीवन के लिए संजीवनी बूटी
डाॅ. सिंह ने बताया कि इस करोना काल में तो यह जीवन रक्षक के रूप में संजीवनी बूटी है। इसकी खेती करके अधिक आमदनी भी किया जा सकता है। सहजन का पीकेएम -1 प्रभेद के पौधों की उपलब्धता कृषि विज्ञान केंद्र में है। वहां से किसान भाई प्राप्त कर सकते है। प्रत्येक घर में एक या दो सहजन के पौधों को अपनी-अपनी पोषण वाटिका में लगाकर अपने लिए फलों के साथ ही साथ फूलों एवं पत्तियों का उपयोग करके शरीर की समस्त दैनिक आवश्यकता की पूर्ति आसानी से की जा सकती हैं। सहजन को न्यूट्रीशनल डायनामाइट की संज्ञा भी दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva zho_Hant eng_Latn